****

**SWYDDOG CLEBRAN SIR Torfaen (Swyddog Iaith i Leoliadau Saesneg nas cynhelir)**

**cytundeb cyfnod penodol MEDI 2025 - mawrth 2026**

*(ARIENNIR Y SWYDD HON GAN AWDURDOD SIR TORFAEN).*

**Y Mudiad**: Ry’n ni’n angerddol am roi’r cyfle i bob plentyn chwarae, dysgu a thyfu drwy’r Gymraeg, a’n nod yw gweld siaradwyr Cymraeg newydd yn ffynnu. Gwnawn hyn trwy ymgyrchu dros ofal ac addysg Gymraeg, cefnogi ein haelodau a chynllunio’n strategol i greu darpariaethau (Cylchoedd a Meithrinfeydd) newydd. Mae’n holl Gylchoedd a'n Meithrinfeydd Dydd yn cynnig gweithgareddau llawn hwyl i tua 22,000 o blant ifanc bob wythnos. Ry’n ni hefyd yn gweithio’n agos iawn gyda rhieni a gofalwyr er mwyn rhoi cefnogaeth a gwybodaeth iddynt ar ddewis addysg Gymraeg, rhoi’r Gymraeg i’w plant a lle i ddechrau dysgu Cymraeg.

Mae bron i 300 o staff yn rhan o deulu Mudiad Meithrin gyda 2,000 yn gweithio yn lleol yn y Cylchoedd a’r Meithrinfeydd dydd. Ry’n ni eisiau i’r Mudiad fod yn gyflogwr sy’n denu grŵp amrywiol o unigolion talentog i weithio iddo, gan aros a’n hargymell fel cyflogwr da. Rydym yn rhoi ein ffydd yn ein staff ac yn rhoi’r grym a chefnogaeth iddynt wneud eu gorau er lles ein haelodau, ein pobl a’u hunain. Mae adlewyrchu’r cymunedau ry’n ni’n cefnogi yn bwysig i ni felly rydym yn croesawu ceisiadau gan unigolion o bob cefndir.

**Gwerthoedd Gwaith Mudiad Meithrin**

Dyma’r gwerthoedd sydd yn llywio gwaith a gweithgarwch staff Mudiad Meithrin

**Caredig a chyfrifol –** dangos parch at ein hunain, at waith ein gilydd, at bob un sydd yn dod i gysylltiad ȃ ni yn ein gwaith ac at ein cynefin a’n byd

**Tryloyw ac anrhydeddus –** trwy dryloywder a gonestrwydd, bod yn atebol am ein penderfyniadau, bod yn barod i gyfaddawdu ac i ddysgu o’n camgymeriadau

**Proffesiynol ac adeiladol –** gwneud ein gorau o hyd gan anelu at greu gwaith o safon uchel, bod yn arloesi a mentro gan roi bri ar ddatblygu’n hunain

**Cynhwysol a chroesawgar –** gweithredu’r egwyddor fod y Gymraeg yn perthyn i bawb, ei fod yn gyfrwng i’n huno a’i bod yn sylfaenol i bob agwedd o’n gwaith

**Y swydd a’r person**: Rydym yn chwilio am berson brwdfrydig i weithio gyda darpariaethau cyfrwng Saesneg i arwain ar ymestyn a datblygu sgiliau ieithyddol staff a phlant y darpariaethau drwy hyfforddiant iaith a mentora. Disgwylir i’r ymgeisydd llwyddiannus gyflwyno cynllun Clebran sef rhaglen iaith benodol i gynyddu defnydd o’r Gymraeg mewn lleoliadau cyfrwng Saesneg nas cynhelir. Dylai’r person fod yn frwd dros y Gymraeg, gyda phersonoliaeth sy’n caniatáu iddi/iddo gyfathrebu yn effeithiol ar sawl lefel.

**Lleoliad**: Bydd disgwyl i’r sawl a benodir, weithio o adref a bydd cyfleusterau

swyddfa ar gael yn swyddfa Mudiad Meithrin yn y dalaith.

**Car**: Bydd angen i’r person llwyddiannus fod â mynediad i gar y gellir ei ddefnyddio ar gyfer y gwaith. Bydd angen bod yn barod i weithio oriau anghymdeithasol yn achlysurol.

**Oriau:** 7.5 awr yr wythnos. Mae Mudiad Meithrin yn cynnig patrwm gweithio’n hyblyg ar gyfer y swydd ond bydd disgwyl i’r Swyddog fod ar gael i fynychu cyfarfodydd tîm.

**Gwneud Cais**: Bydd disgwyl i bob ymgeisydd gyflwyno ffurflen gais ar gyfer y swydd. Bydd disgwyl i’r ymgeisydd nodi sut y mae yn ateb y gofynion hanfodol, a dymunol os yn berthnasol, fel y nodir yn y fanyleb person.

**Mwy am Mudiad Meithrin**: I ddarganfod mwy o fanylion am Mudiad Meithrin, ewch i’n gwefan [www.meithrin.cymru](http://www.meithrin.cymru) dilynwch ni ar ‘Twitter’ (@MudiadMeithrin) neu ewch i’n tudalen ‘facebook’.

**Dyletswyddau’r Swydd:**

Bydd yn atebol i Brif Weithredwr Mudiad Meithrin drwy Reolwr Cenedlaethol Croesi’r Bont a Clebran am gyflawni’r dyletswyddau canlynol:

**Clebran:**

* Cefnogi a chynorthwyo lleoliadau cyfrwng Saesneg yn rhithiol i gynyddu defnydd o’r Gymraeg o fewn y ddarpariaeth gan ddefnyddio cynllun arloesol Mudiad Meithrin, *‘Clebran’*
* Darparu gwasanaeth rhithiol i gefnogi’r iaith Gymraeg yn y gweithle trwy gynllun *‘Clebran’* i staff sydd angen datblygu eu sgiliau Cymraeg ymhellach
* Darparu hyfforddiant rhithiol trwy gyflwyno gweithdai dros Microsoft Teams pob hanner tymor
* Darparu cefnogaeth 1:1 dros Microsoft Teams gyda staff y meithrinfeydd rhwng y gweithdai
* Ymweld â lleoliadau yn ôl amserlen tymhorol
* Cytuno ar y cyd â staff y lleoliad ar ddulliau priodol i gynyddu’r defnydd o’r Gymraeg
* Cynorthwyo a chydweithio â’r awdurdod lleol i gynorthwyo’r lleoliadau i ateb gofynion Estyn o ran datblygu’r iaith Gymraeg
* Cynnal sgyrsiau rhithiol a /neu wyneb gyda staff y lleoliadau ynglŷn â manteision dwyieithrwydd
* Datblygu gweithdai thematig ychwanegol dan arweiniad Prif Swyddog a Rheolwr y cynllun
* Mynychu cyfarfodydd cynllunio a datblygu rhithiol yn ôl y galw
* Cydweithio’n agos gyda’r timoedd Addysg Blynyddoedd Cynnar yn y siroedd perthnasol er mwyn sicrhau darpariaeth gyson, a darparu adroddiadau monitro tymhorol
* Ymgymryd ag unrhyw waith arall perthnasol fydd yn hybu sgiliau iaith yr oedolion a’r plant
* Cyfrannu’n weithredol at hyrwyddo cydraddoldeb, amrywiaeth a chynhwysiant ym mhob agwedd o’r gwaith, gan wrthod unrhyw ragfarn, ac ymdrin ag unrhyw wrthdaro neu ddigwyddiad yn brydlon yn unol â’r Polisi Cydraddoldeb ac Amrywiaeth
* Unrhyw waith arall perthnasol a chyffredinol i swyddogaeth y Mudiad yn ôl cyfarwyddyd y Prif Weithredwr

 **Manylion y Swydd:**

|  |
| --- |
| **Teitl y swydd:**  |
| Swyddog Iaith Cynllun Clebran  |

|  |
| --- |
| **Hyd y cytundeb:** |
| Cytundeb penodol: Medi 2025 – Mawrth 2026 |

|  |
| --- |
| **Oriau Gwaith:** |
| 7.5 awr Mae Mudiad Meithrin yn gweithredu system gweithio hyblyg sy’n golygu y gall person weithio oriau hyblyg yn ystod dydd. Bydd disgwyl i’r person fod ar gael ar ddiwrnodau / amseroedd penodol trefnwyd o flaen llaw er mwyn darparu gweithdai rhithiol ac ar gael i gynnal ymweliadau wyneb yn wyneb yn ystod oriau agor y lleoliadau sy’n rhan o’r cynllun, yn ôl y galw.  |

|  |
| --- |
| **Cyflog:** |
|  MM 15 £24,200 – MM20 £27,835 pro rata |

|  |
| --- |
| **Gwyliau:** |
| Cyflogir chi i weithio yn ystod tymor ysgol yn unig, sydd yn gyfystyr ȃ 39 wythnos o waith y flwyddyn. Cynigir y canlynol fel gwyliau gyda chyflog, **y cyfan ar sail pro rata** i’w cymryd yn ystod gwyliau ysgol ardal yr ofalaeth yn unig:* 25 diwrnod o wyliau
* Diwrnod ychwanegol o wyliau bob blwyddyn ar ôl dwy flynedd o wasanaeth hyd at 35 diwrnod.
* 8 gŵyl banc statudol
* Dydd Gŵyl Dewi
 |

|  |
| --- |
| **Datgeliad Gwasanaeth Diogelwch a Gwahardd (GDG):** |
| Mae’n ofynnol i Mudiad Meithrin gynnal gwiriad Gwasanaeth Diogelwch a Gwahardd (GDG) lefel ‘uwch’ (enhanced) gweithlu ‘plant’ ynghyd â chynnal gwiriad yn erbyn y ‘rhestr plant gwaharddedig’ (child barred list) ar gyfer staff Mudiad Meithrin.  |

|  |
| --- |
| **Trefniadau Teithio:** |
| Telir cyfradd o 45c y filltir hyd at 6,000 o filltiroedd y flwyddyn. Os digwydd i’r aelod o staff yrru mwy na 6,000 o filltiroedd y flwyddyn yn sgil ei swydd, bydd y gyfradd a delir yn lleihau i 25c y filltir. |

|  |
| --- |
| **Pensiwn:** |
| Mae Mudiad Meithrin yn cynnig cynllun pensiwn gyda chyfraniad o 3% neu 6% gan y cyflogwr. |

|  |
| --- |
| **Offer:** |
| Darperir yr offer canlynol yn ôl disgresiwn y Prif Weithredwr:* Ffôn Symudol
* Gliniadur
 |

|  |
| --- |
| **Datblygu a Hyfforddi:** |
| Mae Mudiad Meithrin yn ymroddedig i ddatblygu a hyfforddi ei staff er mwyn gwella eu sgiliau, ehangu eu gwybodaeth a gwella’r gwasanaeth a gynigir gan y cwmni. Mae cyfle felly i staff fynychu hyfforddiant datblygiad proffesiynol fel rhan o’r swydd dan fantell ‘Academi’ ac fel arall. |

|  |
| --- |
| **Buddion Eraill:** |
| Mae Mudiad Meithrin yn cynnig buddion amrywiol gweler y daflen buddion yn ychwanegol.  |

**Manyleb Person**

|  |  |  |
| --- | --- | --- |
| **Sgiliau / Profiad** | **Hanfodol** | **Dymunol** |
| Sgiliau rhyngbersonol a chyfathrebu o’r radd flaenaf yn cynnwys y gallu i gyfathrebu’n effeithiol ag amrediad eang o gynulleidfaoedd | ü |  |
| Y gallu i gyfathrebu yn y Gymraeg a’r Saesneg mewn sefyllfaoedd amrywiol gan gynnwys rhai heriol | ü |  |
| Y gallu i ysgrifennu yn effeithiol yn y Gymraeg â’r Saesneg | ü |  |
| Sgiliau Technoleg Gwybodaeth gyffredinol da gan gynnwys defnyddio rhaglenni Office amrywiol, yn enwedig Microsoft Teams | ü |  |
| Profiad o weithio mewn modd sensitif, cadarnhaol a chynhwysol | ü |  |
| Y gallu a’r brwdfrydedd i eirioli a hyrwyddo nod ac amcanion Mudiad Meithrin  | ü |  |
| Profiad o gefnogi darpariaethau gofal plant neu brofiad ym maes y blynyddoedd cynnar. | ü |  |
| Profiad o gynnig cefnogaeth ieithyddol i oedolion a/neu blant. | ü |  |
| Profiad a gwybodaeth helaeth am Ddysgu Sylfaen |  | ü |
| Y gallu i gynllunio a gweithio fel rhan o dîm | ü |  |
| Profiad o drefnu amser a gwaith eich hunain | ü |  |

|  |  |  |
| --- | --- | --- |
| **Gwybodaeth / Cymwysterau** | **Hanfodol** | **Dymunol** |
| Cymhwyster ar lefel 3 / lefel A neu gymhwyster cyfatebol | ü |  |
| Gwybodaeth am gyflwyno’r Gymraeg i oedolion a / neu blant. | ü |  |
| Gwybodaeth am strwythur a gwaith darpariaethau Mudiad Meithrin  |  | ü |
| Meddu ar drwydded yrru ddilys lawn | ü |  |
| Hyfforddiant pellach sy’n berthnasol i’r swydd  |  | ü |